**ДО**

**ОБЩИНСКИ СЪВЕТ**

**ГР. Е Л Х О В О**

**ДОКЛАДНА ЗАПИСКА**

**от Петър Киров**

**кмет на община Елхово**

Относно: Изработване на проект за подробен устройствен план /ПУП/-парцеларен план /ПП/ за елементи на техническата инфраструктура- трасе на водопровод и подземен ел.кабел до поземлен имот 045040, местност „АРЕАЧ БАИРА” по картата на възстановената собственост /КВС/ на землище с. Кирилово, община Елхово

Уважаеми дами и господа общински съветници,

В община Елхово е постъпило заявления с вх. № Д- 94-02-68 от 06.02.2018 год. от „Ивонти 2000“ гр.Ямбол представляван от Вилиян Илиев Марков за разрешение изработване на проект за подробен устройствен план- парцеларен план за елементи на техническата инфраструктура- трасе на водопровод и подземен ел.кабел до поземлен имот 045040, местност „АРЕАЧ БАИРА” по картата на възстановената собственост /КВС/ на землище с. Кирилово, община Елхово .

Поземлен имот 045040, местност „АРЕАЧ БАИРА” по КВС на землище с.Кирилово, община Елхово е с начин на трайно ползване - нива, собственост на „Ивонти 2000“ съгласно акт № 110 т.ІІ д. 252 / 2017 г. на Служба по вписванията – гр.Елхово. С решение 262/23/13 от протокол 23 ОбС – Елхово е разрешил изработване на ПУП- план за регулация и застрояване на поземлен имот 045040.

Към заявлението за изработване на ПУП са приложени задание за проектиране, скица на имота и документ за собственост.

Съобразно представените задание и предложение, проектното трасе за електропровод и водопровод преминава през общински поземлени имоти: № 000125 – пасище , мера , земи по чл.19 от ЗСПЗЗ, ПИ № 000032 –полски път и ПИ № 20 – местен път ІV клас.

Съгласно чл. 124а, ал.1 от Закона за устройство на територията, разрешения за изработване на проекти за подробни устройствени планове на поземлени имоти извън границите на урбанизираните територии се дава с решение на Общинския съвет. С разрешението по чл.124а се одобрява и заданието по чл.125 от ЗУТ.

Съгласно чл. 30, ал. 3 от Правилника за прилагане на Закона за опазване на земеделските земи, за определянето на трасе за нуждите на физическо или юридически лица върху земи от общинския поземлен фонд се изисква предварително писмено съгласие с решение на Общински съвет.

Предвид гореизложеното, предлагам Общински съвет-Елхово да вземе следните

**Р Е Ш Е Н И Я :**

1. На основание чл.124а , ал.1 от ЗУТ разрешава изработване на ПУП- парцеларен план за елементи на техническата инфраструктура- трасе на водопровод и подземен ел.кабел до поземлен имот 045040, местност „АРЕАЧ БАИРА” по картата на възстановената собственост /КВС/ на землище с. Кирилово, община Елхово .

2. На основание чл.124б, ал.1 от Закона за устройство на територията, одобрява задание по чл.125 от ЗУТ за проектиране ПУП- парцеларен план за елементи на техническата инфраструктура- трасе на водопровод и подземен ел.кабел до поземлен имот 045040, местност „АРЕАЧ БАИРА” по картата на възстановената собственост /КВС/ на землище с. Кирилово, община Елхово .

3. На основание чл.30, ал.3 от Правилника за прилагане на закона за опазване на земеделските земи дава предварително съгласие за прокарване на трасе за елементи на техническата инфраструктура – водопровод и подземен ел.кабел до поземлен имот 045040, местност „АРЕАЧ БАИРА” в землището на с.Кирилово, община Елхово през общински поземлени имоти: № 000125 – пасище , мера , земи по чл.19 от ЗСПЗЗ, ПИ № 000032 –полски пъти ПИ № 20 – местен път ІV клас.

**ПЕТЪР КИРОВ**

*Кмет на община Елхово*

Съгласувал:

Славка Дражева

Юрисконсулт

Изготвил:

Георги Ненов

Главен специалист